section_heading: TMA-1
paragraph_text: ...koji nas odvodi u svemirsku letjelicu Pan Am koja vozi dr. Heywooda R. Floyda (William Sylvester) do svemirske postaje u Zemljinoj orbiti kako bi se na njoj ukrcao za put do baze Clavius. Nakon što je obavio video poziv sa svojom kćerkom (Vivian Kubrick), on sreće svoju prijateljicu Elenu (Margaret Tyzack), znanstvenicu iz SSSR-a i njezinog kolegu dr. Smyslova (Leonard Rossiter) koji ga ispituju sve u vezi "čudnih stvari" koje se navodno događaju na Claviusu te o glasinama o tajanstvenoj epidemiji u bazi. Floyd pristojno, ali odriješito odbije odgovoriti na pitanja u vezi epidemije uz tvrdnju da "ne smije pričati o tome".